बोले- कर्मचारियों को बाजार के सहारे छोड़ना, क्या नैतिक है?, पुरानी पेंशन मिले
Haryana IAS Ashok Khemka Controversy हरियाणा में ओल्ड पेंशन स्कीम (OPS) विवाद में IAS अशोक खेमका की एंट्री हो गई है। उन्होंने कर्मचारियों को ओपीएस दिए जाने का समर्थन किया है। ओपीएस को लेकर अपनी मंशा साफ करते हुए खेमका ने लिखा है कि सरकार को पेंशन फंड को सुनिश्चित करना चाहिए।
हरियाणा में ओल्ड पेंशन स्कीम (OPS) विवाद में IAS अशोक खेमका की एंट्री हो गई है। उन्होंने कर्मचारियों को ओपीएस दिए जाने का समर्थन किया है। ओपीएस को लेकर अपनी मंशा साफ करते हुए खेमका ने लिखा है कि सरकार को पेंशन फंड को सुनिश्चित करना चाहिए, जिससे हर कर्मचारी को रिटायरमेंट पर पुरानी पेंशन योजना के अनुसार पेंशन मिल सके।
बाजार के सहारे कर्मियों को छोड़ना नैतिकता नहीं
हरियाणा के वरिष्ठ आईएएस ने ओपीएस को लेकर ट्वीट कर लिखा है कि जीवन की संध्या में कर्मचारियों को बाजार के सहारे छोड़ना क्या नैतिक है? खेमका इससे पहले भी राज्य के ज्वलंत मुद्दों पर ट्वीट कर अपनी मंशा जाहिर करते रहते हैं। हाल ही में उन्होंने अपने ट्रांसफर को लेकर भी सरकार की मंशा पर सवाल उठाए थे।
CM बना चुके 3 मेंबरी कमेटी
हरियाणा में ओल्ड पेंशन स्कीम को लेकर 1.74 लाख कर्मचारी सड़कों पर हैं। पंचकूला में प्रदर्शन के दौरान चंडीगढ़-पंचकूला पुलिस हजारों कर्मचारियों पर लाठीचार्ज और आंसू गैस के गोले तक छोड़ चुकी है। हालांकि मुख्यमंत्री मनोहर लाल खट्‌टर ने कर्मचारियों से वार्ता के बाद ओपीएस पर विचार करने के लिए 3 मेंबरी कमेटी बना दी है, जो 2 मार्च को अपनी रिपोर्ट सौपेंगी। इसके बाद 3 मार्च को फिर से कर्मचारियों के साथ सीएम की मीटिंग होगी।
हिंडनबर्ग की रिपोर्ट पर उठाए सवाल
भारत के जाने माने उद्योगपति गौतम अडाणी विवाद पर भी हरियाणा के वरिष्ठ IAS अशोक खेमका ट्वीट कर चुके हैं। खेमका ने इस विवाद पर अपनी प्रतिक्रिया देते हुए लिखा था कि हिंडनबर्ग रिपोर्ट बताती है कि कुछ ऑडिटर, रेगुलेटर, क्रेडिट रेटिंग एजेंसी अपना काम ठीक से नहीं कर रही हैं। यही कारण है कि अभी तक इस पूरे मामले में जो भी नुकसान हुआ है वह देश की जनता का ही हुआ है (पूरी खबर पढ़ें)
ये खबरें भी पढ़ें...
हरियाणा में OPS पर बवाल:सड़कों पर उतरे 20 हजार कर्मचारी, चंडीगढ़ पुलिस ने किया लाठीचार्ज; शाम को CM से मिला मीटिंग का न्यौता​​​​​​
हरियाणा में बजट सत्र से पहले ओल्ड पेंशन स्कीम (OPS) को लेकर बवाल हो गया। OPS की मांग को लेकर रविवार को प्रदेशभर के करीब 20 हजार कर्मचारियों ने पंचकूला से चंडीगढ़ कूच किया। चंडीगढ़ पुलिस ने इन कर्मचारियों को बॉर्डर पर रोक लिया। जिसके बाद दोनों पक्षों में जमकर झड़प हुई (पूरी खबर पढ़ें)
हरियाणा के IAS का ट्रांसफर पर छलका दर्द:खेमका बोले- दबा न सको तो ईमानदार को कम काम देने की नई ट्रिक, किसके हित में?
हरियाणा के चर्चित IAS अधिकारी अशोक खेमका का 30 साल की नौकरी में 55वीं बार ट्रांसफर होने पर दर्द छलका है। उन्होंने अपने ट्रांसफर पर सवाल उठाए हैं। 1991 बैच के आईएएस अधिकारी खेमका को अब चौथी बार अभिलेखागार विभाग मिला है (पूरी खबर पढ़ें)